Ҡайһы бер киләсәктә көтөлгән йәки тормошҡа ашасаҡ хәл-ваҡиға бары тик уның тураһында нимәлер билдәле булғанда, һәм ул мотлаҡ йә ҙур ихтималлыҡ менән тормошҡа ашырға тейеш булғанда ғына айырым һүрәтләүгә хоҡуҡлы. Әгәр ҙә был хәл-ваҡиғаға тулы кимәлдә әҙерләнеү башланмаған икән, уның тураһында фаразлау ныҡлы һәм ышаныслы нигеҙләнергә тейеш була. 2022 йылғы Ҡышҡы Олимпия уйындары быға миҫал була ала. Киләсәктә көтөлгән хәл-ваҡиғалар исемлеге ,мөһимлеге иҫбатланған хәлдә әлбиттә, шулай уҡ ҡуйылырға мөмкин. Шул уҡ ваҡытта, әйтәйек, 3032 йылғы Олимпия уйындары мәҡәлә өсөн яраҡлы тема түгел, сөнки был ваҡиға тураһында кемдер һәм ҡайҙалыр нимәлер әйтһә лә, әлегә тикшеренә алырлыҡ һәм оригиналь тикшеренеүгә ҡарамаған бер нәмә лә әйтеп булмай. # Нәҡ шулай уҡ дөйөм мәғлүмәттән башҡа бер нәмә билдәле булмаған киләсәктәге хәл-ваҡиғаларҙың йә асыштарҙың алдан төҙөлгән исемлектәренең айырым элементтары йәки атамаларҙың билдәле системаһы мәҡәләләр өсөн яраҡлы тема була алмай. Мәҫәлән, «Тропик циклондар атамаларының исемлеге» энциклопедияға индерелә, әммә Төньяҡ Атлантикала буласағы һәм сәғәт йөрөшөнә ҡаршы өйөрөлөсәге дөйөм нигеҙҙә билдәле «Алекс тропик дауылы (ураганы) (2022)» —Википедияға ҡуйыла алмай. Һандарҙы атауҙың стандарт системаһы буйынса яһалған һүҙҙәр (миҫал өсөн, «мегагигатерабайт») хаҡындағы мәҡәләләр ҙә энциклопедик була алмай. Әгәр улар авторитетлы сығанаҡта билдәләнгән һәм киң ҡулланылышҡа ингән икән – был икенсе мәсьәлә. Шул уҡ ваҡытта ҡайһы бер фәнни күҙаллауҙар — мәҫәлән, IUPAC-та сағылыш тапҡан, әммә лаборатория шарттарында әлегә сығарылмаған химик элементтар тураһында энциклопедик мәҡәлә яҙылыуы мөмкин тип һанала.